শীতল দেবী

শীতল দেবী (জন্ম ১০ জানুয়ারী ২০০৭) একজন ভারতীয় প্যারা তিরন্দাজ। শীতল ফোকোমেলিয়া নামক একটি বিরল রোগ নিয়ে জন্মগ্রহণ করেছিলেন, এই অসুখজনিত কারণে দুটি হাত ছাড়াই তিনি প্রথম এবং একমাত্র আন্তর্জাতিক প্যারা তীরন্দাজ চ্যাম্পিয়ন হয়ে ওঠেন। ২০২২ এশিয়ান প্যারা গেমসে মহিলাদের কম্পাউন্ড বো/যৌগিক ধনুষে , শীতল মিক্সড ডব্লসে দুটি স্বর্ণপদক পেয়েছিলেন এবং মহিলাদের ডাবল যৌগিক ধনুষে রৌপ্য পদক জিতেছিলেন৷ প্যারা এশিয়ান গেমসের ফাইনালে মহিলাদের যৌগিক ধনুষ প্রতিযোগিতায় তিনি স্বর্ণপদক অর্জন করেন। তিনি জম্মু ও কাশ্মীরের কিশতওয়ার জেলার লোইধর গ্রামে জন্মগ্রহণ করেন। ২০১৯ সালে, শীতল কিশতওয়ারে একটি যুব অনুষ্ঠানে যোগ দিয়েছিলেন যেখানে ভারতীয় সেনাবাহিনীর রাষ্ট্রীয় রাইফেলস ইউনিট তাঁর প্রতিভা নজর করেছিলেন। যার ফলে সেনাবাহিনী তার শিক্ষা এবং চিকিৎসা সহায়তা প্রদান করে। ভারতীয় সেনাবাহিনী দ্বারা আয়োজিত যুব অনুষ্ঠানে, সেনা প্রশিক্ষক অভিলাশা চৌধুরী এবং কুলদীপ ওয়াধোয়ান তার আত্মবিশ্বাস লক্ষ্য করেছিলেন এবং তাকে প্রশিক্ষণ দেওয়ার সিদ্ধান্ত নিয়েছিলেন। যেহেতু তিনি ফোকোমেলিয়া নিয়ে জন্মগ্রহণ করেছিলেন, তার কোন হাত ছিল না। তাই প্রথমে কোচরা তাকে কৃত্রিম হাত লাগিয়ে দিয়ে সাহায্য করার সিদ্ধান্ত নেন। কিন্তু চিকিত্সকরা বলেছিলেন যে তার ক্ষেত্রে প্রস্থেটিকস অর্থাৎ নকল হাতের সংযোগ সম্ভব নয়। এখানে, তিনি বলেছিলেন যে তিনি তার পা ব্যবহার করে গাছে আরোহণ করতে পছন্দ করেন এবং তাতে তার দক্ষতা রয়েছে৷ তার এই পা কে হাত হিসাবে ব্যবহার করার দক্ষতা কোচদের জন্য আনন্দদায়ক বিস্ময় ছিল। এখন প্রশিক্ষকদের আরও একটি চ্যালেঞ্জ মোকাবেলা করার ছিল, তারা কখনও এমন ব্যক্তিকে তীরন্দাজ প্রশিক্ষণ দেয়নি যার কোনো হাত নেই। কিন্তু প্রশিক্ষকরা তাকে প্রশিক্ষণ দেওয়া সম্ভব কিনা তা নিয়ে কিছু গবেষণা করেছিলেন এবং অবশেষে তারা ম্যাট স্টুটজম্যান সম্পর্কে জানতে পেরেছিলেন, যিনি বাহুবিহীন ছিলেন এবং তীরন্দাজের জন্য তার পা ব্যবহার করতেন। এটি কোচদের খুব আত্মবিশ্বাসী করে তোলে এবং প্রশিক্ষণের ১১ মাসের মধ্যে, শীতল দেবী এশিয়ান প্যারা গেমসে অংশ নেন এবং ভারতের জন্য দুটি স্বর্ণপদক জিতে নেন। "World's first armless woman archer gets her wings at army camp in Jammu"। Hindustan Times (ইংরেজি ভাষায়)। ২০২৩-০৮-০৪। সংগ্রহের তারিখ ২০২৩-১০-২৭।  "Asian Para Games: No arms? No problem for Asian para-archery champion Sheetal Devi"। ESPN (ইংরেজি ভাষায়)। ২০২৩-১০-২৭। সংগ্রহের তারিখ ২০২৩-১২-০৭।  "Who is Sheetal Devi? Teenage armless archer bags three medals in Asian Para Games in China"। CNBCTV18 (ইংরেজি ভাষায়)। ২০২৩-১০-৩০। সংগ্রহের তারিখ ২০২৩-১২-০৭।  "Sheetal Devi: With three medals at Asian Para Games, 16-year-old armless archer from J&K is making waves"। The Indian Express (ইংরেজি ভাষায়)। ২০২৩-১০-২৭। সংগ্রহের তারিখ ২০২৩-১০-২৭।  PTI (২০২৩-১০-২৭)। "Armless archer Sheetal Devi first Indian woman to win 2 Asian Para Games gold as country's medal rush continues"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০২৩-১০-২৭।  "Sheetal Devi The Armless Archer की अद्भुत कहानी - हाथ नहीं है फिर भी जीते 3 मेडल"। Anmoll (Hindi ভাষায়)। ২০২৩-১০-২৯। সংগ্রহের তারিখ ২০২৩-১০-২৯। উদ্ধৃতি শৈলী রক্ষণাবেক্ষণ: অচেনা ভাষা (link) "Para Archer Sheetal Devi Wins Best Youth Athlete Of 2023 Honour At Asian Awards"। The Chenab Times। ২৭ নভেম্বর ২০২৩। সংগ্রহের তারিখ ২৭ নভেম্বর ২০২৩।  "Sheetal Devi, India's 16-Year-Old Para Archery Champion, Wins Best Youth Athlete Of 2023 Honour At Asian Awards"। Outlook (magazine)। ২৬ নভেম্বর ২০২৩। সংগ্রহের তারিখ ২৭ নভেম্বর ২০২৩।  এশিয়ান গেমস প্রোফাইল ওয়েব্যাক মেশিনে আর্কাইভকৃত ২৮ অক্টোবর ২০২৩ তারিখে